Kollam Diwali Packages - Book Kollam Diwali Packages at discounted price. Get Best Kollam Diwali Packages.
Security Code: DBHYL Paar varke bly maer in voerkraal | Landbou
Paar varke bly maer in voerkraal
Ek voer varke (Landras x Groot Wit) vir slagdoeleindes en het nou al meer as eenkeer die volgende onderneem. Ek gebruik Zeramec (ivermektien plus seranol) wat vir beeste geregistreer is, vir ontwurming. Ek het 5 varke hier wat al 2 maande in die voerkraal staan, hulle eet dieselfde as die ander maar bly brand maer. Wat kan dalk die rede wees?
Aangesien Zeramec® nie vir varke geregistreer is nie, is u optrede ietwat kontroversieel en sekerlik nie baie koste-effektief nie. Die gebruik van Virbamec®LA, wat deur dieselfde maatskappy bemark word, behoort vir u varke ‘n beter en langer beskerming te verleen teen ekto-en-endoparasiete. Dit sal ook meer koste-effektief wees.
Daar kan honderde redes wees waarom van die diere nie gewig optel nie. Dit kan wissel van siektes, beide enteries en respiratories wat die diere aangetas het voor hulle aangekoop is. Daar kan ook meer dominante varke wees wat meer nederige diere van die voerbakke af kan weghou. Verder is dit ook moontlik dat daar genetiese faktore kan wees of dat van die diere net swak presteerders is. Elke bevolking het maar ‘n normale verspreiding van goeie, gemiddelde en slegte presteerders.
Sonder om meer intiem betrokke te wees met die boerdery-situasie en derhalwe meer inligting te versamel, is die soort vraag altyd moeilik om te beantwoord.
Na my mening moet u so gou as moontlik van die varke wat nie presteer nie ontslae raak. Hulle pas nie in die stelsel in nie en kos u onnodig geld, veral as dit so is dat hulle “dieselfde” eet as die ander diere.
Geskryf deur: dr Pieter Grimbeek, Varkkonsultant